CELEX: 62009CO0085
Language: el
Date: 2009-10-29
Title: Διάταξη του Δικαστηρίου (τέταρτο τμήμα) της 29ης Οκτωβρίου  2009. # Portela - Comércio de artigos ortopédicos e hospitalares Lda κατά Επιτροπής των Ευρωπαϊκών Κοινοτήτων. # Αίτηση αναιρέσεως - Εξωσυμβατική ευθύνη - Αίτημα αποκαταστάσεως της ζημίας που προκλήθηκε από διάφορες παραλήψεις της Επιτροπής κατά την εφαρμογή της οδηγίας 93/42/ΕΟΚ - Απουσία αιτιώδους συνδέσμου μεταξύ των προβαλλομένων παραλείψεων και της ζημίας την οποία υπέστη η αναιρεσείουσα κατά την εμπορία ελαττωματικών ψηφιακών θερμομέτρων - Προδήλως αβάσιμη αίτηση αναιρέσεως. # Υπόθεση C-85/09 P.

Διάταξη του Δικαστηρίου (τέταρτο τμήμα) της 29ης Οκτωβρίου 2009 – Portela κατά Επιτροπής
      (Υπόθεση C‑85/09 P)
      «Αίτηση αναιρέσεως – Εξωσυμβατική ευθύνη – Αίτημα αποκαταστάσεως της ζημίας που προκλήθηκε από διάφορες παραλείψεις της Επιτροπής κατά την εφαρμογή της οδηγίας 93/42/ΕΟΚ
         – Απουσία αιτιώδους συνδέσμου μεταξύ των προβαλλομένων παραλείψεων και της ζημίας την οποία υπέστη η αναιρεσείουσα κατά την
         εμπορία ελαττωματικών ψηφιακών θερμομέτρων – Προδήλως αβάσιμη αίτηση αναιρέσεως»
      
      1.                     Αναίρεση – Λόγοι – Ανεπαρκής ή αντιφατική αιτιολογία – Περιεχόμενο της υποχρεώσεως αιτιολογήσεως – Έμμεση αιτιολογία του Πρωτοδικείου
            – Επιτρέπεται – Προϋποθέσεις (βλ. σκέψεις 31-32)
      2.                     Εξωσυμβατική ευθύνη – Προϋποθέσεις – Έλλειψη νομιμότητας – Ζημία – Αιτιώδης σύνδεσμος – Δεν πληρούται μία εκ των προϋποθέσεων
            – Απόρριψη της αγωγής αποζημιώσεως στο σύνολό της (Άρθρο 288, εδ. 2, ΕΚ) (βλ. σκέψη 34)
      Αντικείμενο
      
         
               Αίτηση αναιρέσεως κατά της διατάξεως του Πρωτοδικείου (όγδοο τμήμα) της 17ης Δεκεμβρίου 2008, T-137/07, Portela κατά Επιτροπής,
                  με την οποία το Πρωτοδικείο απέρριψε εν μέρει ως προδήλως απαράδεκτη και κατά τα λοιπά ως προδήλως νόμω αβάσιμη την αγωγή
                  με κύριο αίτημα να υποχρεωθεί η Επιτροπή να ενεργήσει σύμφωνα με το άρθρο 14β της οδηγίας 93/42/ΕΟΚ του Συμβουλίου, της 14ης
                  Ιουνίου 1993, περί των ιατροτεχνολογικών προϊόντων (ΕΕ 1993, L 169, σ. 1), όπως τροποποιήθηκε με την οδηγία 98/79/ΕΚ του Ευρωπαϊκού
                  Κοινοβουλίου και του Συμβουλίου, της 27ης Οκτωβρίου 1998, για τα ιατροτεχνολογικά βοηθήματα που χρησιμοποιούνται στη διάγνωση
                  in vitro (ΕΕ 1998, L 331, σ. 1), υποχρεώνοντας την εταιρία πιστοποιήσεως TÜV Rheinland Product Safety GmbH, μέσω της Ομοσπονδιακής
                  Δημοκρατίας της Γερμανίας, να ενεργοποιήσει υπέρ της αναιρεσείουσας την υποχρεωτική ασφάλιση αστικής ευθύνης που προβλέπει
                  το άρθρο 6 του παραρτήματος XI της οδηγίας 93/42, την οποία έχει συνάψει η εν λόγω εταιρία, εάν δε η προβαλλόμενη ζημία δεν
                  μπορεί να αποκατασταθεί μέσω του κυρίου αιτήματος, με επικουρικό αίτημα την αποκατάσταση της ζημίας που υπέστη η αναιρεσείουσα
                  λόγω των διαφόρων παραλείψεων της Επιτροπής.
               
            Διατακτικό
      Το Δικαστήριο διατάσσει:
      
         
                  1)
               
               
                  
               
               
                  	Απορρίπτει την αίτηση αναιρέσεως.
               
            
         
                  2)
               
               
                  
               
               
                  	Καταδικάζει την Portela – Comércio de artigos ortopédicos e hospitalares Lda στα δικαστικά έξοδα.